ઉપરોક્ત દર્શાવેલ દરેક સ્થળ/સંજોગ/સ્ટોરી સામાન્ય લાગી શકે પણ જયારે એ વિઝન વત્તા વિઝડમ જુઓ તો મોં’માંથી ‘વાઉ….‘ સિવાય કશું જ ન નીકળે. સારીયે ડોક્યુમેન્ટરી જાણે અસ્તિત્વ’ના સ્વીકાર સમી અંજલી ભાસે છે. અહિંયા ફોટોઝ છે , યાદોની યાયાવર યાત્રા છે , સરવાળે મજા નહીં પણ મોજ’ની ભરતી ઓટ છે. ઓટ? જી હા ,અહિંયા વિષાદ’નો પણ એક વિયોગી સુર છે કે જે ઝાંખપના ઝાંપે ઉભેલ જીવનમાં ડોકિયું કરાવીને આંખોના ખૂણા ભીંજવી જાય છે. મહદ અંશે નવા લોકો અને સ્થળોને લાગતી વળગતી કોઈને કોઈ સ્મૃતિઓ અને સામ્યતા વર્દા’ના માનસમાં ઉભરી આવે છે ને સતત Jean-Luc Godard સાથેના એ સંસ્મરણો યાદ આવી જાય છે ! Jean-Luc Godard ? હા , પણ એમનો સંદર્ભ તમે જાતે જ જોજો , હું વધુ નહીં કહું !